ՀՅԴ խմբակցության քարտուղար Աղվան Վարդանյանն էլ խորհրդարանական լրագրողներին բացատրում էր, որ ՍԴ դիմելը անպտուղ աշխատանք է: «Ես շատ տրամադիր չեմ շարունակելու այն անպտուղ աշխատանքը, որ անում է Լեւոն Զուրաբյանը: Նույն փոցխի վրա անիմաստ է անընդհատ սայթաքելը: Բազմիցս ասել ենք, այսօրվա ընտրական համակարգի պրոբլեմները մենք բոլորից լավ գիտենք: Մենք ասում ենք՝ մեր ընտրական համակարգի ամբողջ խնդիրն այն է, որ հնարավորություն չի տալիս արձանագրել, փաստարկել խախտումների այն ծավալը, որ կարողանաս ապացուցել, որ դրանք ազդել են ընտրությունների վրա: Դրա համար մենք ասում ենք՝ եկեք այս համակարգը փոխենք»,- լրագրողների հետ զրույցում ասում էր Աղվան Վարդանյանը: